Eelolevate põudade tõttu soovitab Meerika keskkonnaministeerium pärast iga söögikorda toidunõud ja söögiriistad puhtaks lakkuda, enne kui asutakse neid pesema.    Toidunõude keelega eelpuhastamine on mitmete tõsiteaduslike uuringute tulemusena andnud kokkuhoidu nõudepesuvees kuni 10%, samuti vähendab see tarvidust kasutada nõudepesuvahendeid.    Iga-aastaste põudade üleelamine on läinud keskkonnale aasta-aastalt aina valulisemaks, kuna inimkonna veetarve tõuseb üsna  kiiresti. Seetõttu on iga kokkuhoitud veetilk loodusele kullast kallim.    Soovituse vastu on aga ka juba protesteerinud mitmed Meerika vee-ettevõtted ning ametiühingud, kuna nende tellitud uuringute kohaselt tähendaks 10% veetarbimise langus ettevõtetele 7%-list kasumipuudujääki ning 5%-list tööjõu ülejääki.    Keskkonnaministeeriumi vastu-uuringud aga toovad 5%-lise töötuse kasvu positiivsele poolele, kuna see suurendaks panni sundlakkuvate perede arvu veelgi.